葉逢春

葉逢春（），字叔仁，號和齋，浙江紹興府餘姚縣人，明朝政治人物。

 生平 
嘉靖三十七年（1558年）戊午科浙江鄉試第四十六名舉人。嘉靖四十四年（1565年）中式乙丑科會試第二百十名，三甲第二十七名進士。兵部观政，本年六月除寧國府推官，隆慶二年（1568年）二月升撫州府通判，四年六月升工部都水司主事，万历二年（1575年）二月升营缮司员外郎，丁母忧归。五年正月復除本部虞衡司，二月升都水司郎中，六年八月升庐州府知府，十一年二月调湖廣鄖陽府知府，丁父忧归。十四年正月考察致仕《嘉靖四十四年乙丑科进士履历便览》：葉逢春，和斋，易四房，甲午正月十四日生。具庆，余姚人，乡试四十六名，会试二百十名，三甲二十七名，兵部政，乙丑六月授宁国府推官，戊辰二月升撫州府通判，庚午六月升工部主事，甲戌二月升员外，丁丑正月復除本部，二月升郎中，戊寅八月升庐州知府，癸未二月调郧阳，丁父忧，丙戌正月致仕。曾祖世榮；祖景賢；父选，郎中。《國朝獻徵錄·卷之八十九·湖廣鄖陽知府葉公逢春墓誌銘（孫鑛）》：-{余}-童時，見葉後皋先生手明經行卷，一口不□稱奇，眾亦稱奇，睨其前池，今葉公諱也。後四歲，公試諸生高等，或傳其文至南都與數卷，俱先公隱其名示余，余獨深服公。是歲爲嘉靖戊午，公試浙江中式也，明年試禮部不第，退而發憤，文日以愈奇，間爲古序記雜體，皆有詣。乙丑之禮部試，余在京都每過公，必出文觀焉。或相遇，則爲余誦之，莽莽多恣肆，獨以已運又更奇。是歲舉進士，除寧國推官，務文自如，時時進諸生誨之。其政好持大豪，豪犯者力致之法不貸，威行他郡，然鉅族多不便。隆慶戊辰，遷撫州通判，威少霽，喜進諸生如故。今湯禮部顯祖在諸生中，未有聞也。公獨異之，湯生名由此起。辛未，會有薦公文似華州者，執政奇之，擢都水主事。是時，萬安朱公爲尚書，獨以文重公，有操觚必以屬公，章奏不論也。郎署少事，爲文益力，名益起，篇章播於縉紳間，凡文略皆讓公先，登或一役而辭魚麗進皆出公手。其文以太史公爲宗，思速或立豎子即授，然不甚爲詩。在寧國時，又講新建之學。及爲郎，集諸講學者月爲會，皆一時知名士也。萬曆甲戌，遷營繕員外郎。母艱歸。丙子，復除虞衡，尋晉都水郎中。冬官數年，且文且講學。戊寅，出爲廬州知府。與其佐不相能，赫虎競出因兩傷，滿歲，徙下遷令。壬午徙鄖陽，復與佐忤。漢水大溢，漂民居，出倉粟數萬石賑之，巳發乃報。時至鄖方月餘，拊摩廑廑苦矣。乃與忤者猶生異議。未幾遘後皋公憂，歸逾年，遂中劾，丙戍報罷。公居官少醞籍，又不屑下人好爭是非。守廬州時，適他郡使者有所按廬州，不會公，公即大怒，面盛訶詬之，他如此等甚眾。以故所至輒齟齬。諸工部曰：葉叔仁素負氣，又長筆扎，意不快尺牘輒發，當竟以此躓矣。果然惜哉。家居不廢書，然不若曩時矻矻，嘗與余觀新建公贛州手牘，謂余曰：彼方宦，未忘能心，故精作莊子解。下關謝客數月，鄉人猶皆以好書目公。張司寇嘗謂曰：公殆有書癖，性坦率不刻意。家人作業，售田宅者或詭其直，不過也寡，合家不延，客人招亦不往。官府非時不見，自諸生巳然迄不改。公諱逢春，字叔仁，欲矯性，以和齋自號。父後皋公選，戊戌進士，工部郎中，有文名。母羅氏，封宜人。祖父半軒公景賢，常應舉不第，精易學。其系出宋觀文殿學士葉夢得，宋文章家所謂石林葉氏者也。公文所在爲集不十餘種行於世，他藏家者尚多。公生嘉靖壬辰正月十四日，卒萬曆己丑八月三日，得年五十有八。。

 家族 
曾祖葉世榮；祖父葉景賢，號半軒，封工部郎中；父葉選，號後皋，官工部部中。前母徐氏（贈安人）；母羅氏，累封宜人。具慶下。兄葉逢陽（州判）、弟葉逢淮。

参考文献

Category:嘉靖三十七年戊午科浙江鄉試舉人
Category:明朝寧國府推官
Category:明朝撫州府通判
Category:明朝工部主事
Category:明朝工部郎中
Category:明朝廬州府知府
Category:明朝工部員外郎
Category:明朝鄖陽府知府
Category:余姚人
F
Category:明朝兵部觀政